കളക്ടറുടെ അനുമോദനം ഏറ്റുവാങ്ങി ശ്രീനാരായണ സ്കൂള് പ്രതിഭകള് കൊച്ചി: അയ്യപ്പന്കാവ് ശ്രീനാരായണ ഹയര് സെക്കന്ഡറി സ്കൂളിലെ പത്താം ക്ളാസ് പരീക്ഷയില് ഉന്നതവിജയം കരസ്ഥമാക്കിയ വിദ്യാര്ത്ഥികള്ക്കുള്ള അനുമോദന ചടങ്ങ് കളക്ടര് ജാഫര് മാലിക് ഉദ്ഘാടനം ചെയ്തു. സ്കൂള് മാനേജര് പി. ഐ. രവി അദ്ധ്യക്ഷത വഹിച്ച ചടങ്ങില് ജില്ലാ വിദ്യാഭ്യാസ ഉപഡയറക്ടര് ഹണി.ജി. അലക്സാണ്ടര്, എസ്.എസ്.കെ ജില്ലാ പ്രോജക്ട് കോര്ഡിനേറ്റര് ഉഷ മാനാട്ട്, ഡയറ്റ് പ്രിന്സിപ്പല് ടി. വി. ഗോപകുമാര്, കൗണ്സിലര് കാജല് സലിം, ഡി. ഇ. ഒ. എം. പി. ഓമന, എ.ഇ. ഒ അന്സലാം എന്. എക്സ്, ശ്രീകുമാര്.എസ്, സി. കെ. പ്രകാശ്, ഹയര്സെക്കന്ഡറി പ്രിന്സിപ്പല് ജിന്സി, സ്കൂള് പി.ടി.എ പ്രസിഡന്റ് അഡ്വ. ലോല തുടങ്ങിയവര് സംസാരിച്ചു. ജയശ്രി കുളക്കുന്നത്തു, അബ്ദുല് ഷുക്കൂര്, സമാജം പ്രസിഡന്റ് ടി. കെ സുരേഷ് ബാബു, സെക്രട്ടറി ചന്ദ്രബാബു ഐ. ജി, ബി. മുരളീധരന് തുടങ്ങിയവര് പങ്കെടുത്തു. സ്കൂള് പ്രധാനാദ്ധ്യാപിക ജെ. ബിന്ദു സ്വാഗതവും സ്റ്റാഫ് സെക്രട്ടറി സംഗീത രമേഷ് നന്ദിയും പറഞ്ഞു.